open-index/open-wikipedia-markdown huggingface dataset:
ధర్మపాలుడు

సా.శ. 6 వ శతాబ్దానికి చెందిన **ధర్మపాలుడు** (సా.శ. 530-561) యోగాచార (లేదా విజ్ఞానవాద) సంప్రదాయానికి చెందిన గొప్ప బౌద్ధ పండితుడు. తత్వవేత్త. నలందా విశ్వవిద్యాలయానికి మొదటి కులపతి (Chancellor). ప్రసిద్ధ బౌద్ధ న్యాయపండితుడు అయిన భావవివేకుని (సా.శ. 490-570) సమకాలికుడు. ధర్మపాలుని శిష్యులలో శీలభద్రుడు, చంద్రకీర్తి ప్రసిద్ధులు.

## ప్రారంభ జీవితం
ప్రసిద్ధ చైనా యాత్రికుడు హుయాన్ త్సాంగ్ (సా.శ.650 ప్రాంతం) ప్రకారం ధర్మపాలుడు తమిళనాడులోని కాంచీపురంలో బ్రాహ్మణ  కుటుంబంలో జన్మించాడు. రాజాస్థానంలోని ఒక ఉన్నతాధికారి కొడుకైన ఇతనికి రాజకుమార్తెతో వివాహం నిశ్చయమైంది. కాని పెళ్ళివిందు సందర్భంలో తప్పించుకొని బౌద్ధదీక్ష తీసుకొని విద్యా నిమగ్నుడై మహా పండితుడయ్యాడు. హీనయాన, మహాయానాల నుండి అన్ని దృక్పథాలను అధ్యయనం చేసాడు. నలందా విశ్వవిద్యాలయంలో చేరి విఖ్యాత బౌద్ధ తర్కవేత్త దిజ్ఞాగుని వద్ద శిష్యుడిగా విద్య అభ్యసించాడు. దిజ్ఞాగుని తరువాత నలందా మహావిహారానికి అధిపతి అయ్యాడు. జీవిత చరమాంకంలో బోధి వృక్షం చెంత గడిపి సా.శ. 561 ప్రాంతంలో మరణించాడు.

## తాత్వికత

మాధ్యమికవాడులకు జగత్తులోని సర్వ పదార్ధాలు శూన్యములు. కాని యోగాచారికులు 'బుద్ధి' వలెనే జగత్తులోని సర్వపదార్ధాలు అసత్యంగా కనిపిస్తున్నాయి కాబట్టి విజ్ఞానం (చిత్తం లేదా చైతన్యం లేదా బుద్ధి) ఒక్కటే సత్యం అంటారు. ధర్మపాలుడు బౌద్ధంలో యోగాచారం లేదా విజ్ఞానవాదం సంప్రదాయానికి చెందిన తత్వవేత్త. ధర్మపాలుని తాత్వికత ప్రకారం బాహ్య పదార్ధాలు (extenal things) ఉనికిలో లేవు. చైతన్యం (consciousness) నకు మాత్రమే ఉనికి ఉంది. చైతన్యమే (చిత్తం) జగత్తు లోని వివిధ రూపాలను చూస్తుంది. కనుక చైతన్యానికి మాత్రమే వాస్తవికత ఉంది. ఇతని ప్రకారం 8 విధాలుగా విజ్ఞానం (చైతన్యం) కలుగుతుంది. అవి. 1. చక్షుర్విజ్ఞానం 2.శ్రోత్ర విజ్ఞానం 3.ఘ్రాణ విజ్ఞానం 4.జిహ్వా విజ్ఞానం 5. కాయ విజ్ఞానం 6. మనో విజ్ఞానం 7. క్లిష్ట మనో విజ్ఞానం 8.ఆలయ విజ్ఞానం.

## ప్రధాన రచనలు
ధర్మపాలుని గ్రంథాలు
* ఆలంబన-ప్రత్యయధ్యాన-శాస్త్ర-వ్యాఖ్య 
* విజ్ఞప్తి మాత్రతాసిద్ధి వ్యాఖ్య: ఇది వసుబంధుని విజ్ఞప్తి మాత్రతాసిద్ధి నకు వ్యాఖ్య. దీనిని హుయాన్ త్సాంగ్ చైనా భాషలో అనువాదం చేసాడు. 
* శతశాస్త్ర వ్యాఖ్య: ఇది మాధ్యమికాచార్యుడైన ఆర్యదేవుని శతకశాస్త్రమునకు వ్యాఖ్య. దీనిని హుయాన్ త్సాంగ్ చైనా భాషలో అనువాదం చేసాడు.

## శిష్యులు-వారసత్వం
ధర్మపాలుని శిష్యులలో శీలభద్రుడు, చంద్రకీర్తి,  ధర్మకీర్తి. జ్ఞానచంద్ర ముఖ్య్లులు.

* చంద్రకీర్తి: ఇతను మాధ్యమిక సంప్రదాయానికి ప్రతినిధి. గొప్ప తర్కవేత్త.
* శీలభద్రుడు: ఇతను హుయాన్ త్సాంగ్ నకు గురువు. ధర్మపాలుని బోధనలు గ్రహించడం కోసం హుయాన్ త్సాంగ్ నలందా మహావిహారానికి చేరుకొన్నాడు. అయితే అప్పటికే ఆచార్య ధర్మపాలుడు మరణించి వుండటంతో, ధర్మపాలుని శిష్యుడు శీలభద్రుని వద్ద హుయాన్ త్సాంగ్ శిష్యుడై అతని బోధనలు గ్రహించాడు. నలందాలో శీలభద్రుని వద్ద 5 సంవత్సరములు యోగాచార సంప్రదాయంపై అధ్యయనం చేసినట్లు హుయాన్ త్సాంగ్ పేర్కొన్నాడు. ధర్మపాలుని అనంతరం నలందా మహావిహారానికి అధిపతిగా శీలభద్రుడు వచ్చాడు.

ధర్మపాలుని గ్రంథాలు సంస్కృతంలో విలుప్తమైనప్పటికి, అతని శిష్యుడు శీలభద్రుని బోధనల ద్వారా ధర్మపాలుని సిద్ధాంతాలు చైనాలో వ్యాప్తి పొందాయి. అతని రచనలు చైనీయ అనువాదాలలో నిలిచి ఉన్నాయి.

## మూలాలు


వర్గం:భారతీయ బౌద్ధ పండితులు
వర్గం:భారతీయ బౌద్ధ తత్వవేత్తలు
వర్గం:యోగాచారులు
హారిక (పాయల్ ఘోష్)

**హారిక** (పాయల్ ఘోష్) దక్షిణ భారత చలనచిత్ర నటి, ప్రచారకర్త. ప్రయాణం సినిమాతో తెలుగు సినీరంగంలోకి అడుగుపెట్టిన హారిక... తెలుగు, కన్నడ, హిందీ, తమిళ సినిమాలలో నటించింది.

## జననం - విద్యాభ్యాసం
హారిక 1989, నవంబరు 13న కలకత్తాలో జన్మించింది. హాన్స్ గ్రాడ్యుయేట్-పొలిటికల్ సైన్స్, ఫ్యాషన్ డిజైనింగ్ లో డిప్లమో చేసింది.

## వృత్తిజీవితం
పుట్టుకతో బెంగాలీ అయినా ప్రచార కార్యక్రమాల్లో నటించడం కోసం ముంబైకి వెళ్లి, యాక్టింగ్ స్కూల్ లో చేరింది.

## నటించిన చిత్రాల జాబితా

## రాజకీయ జీవితం
పాయల్ ఘోష్ రాందాస్‌ అథవాలేకు చెందిన రాజ‌కీయ‌ పార్టీ రిపబ్లికన్ పార్టీ ఆఫ్ ఇండియా(ఎ)లో చేరి మ‌హిళా విభాగం వైస్ ప్రెసిడెంట్‌గా ప‌ని చేస్తుంది.

## మూలాలు

వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:1989 జననాలు
వర్గం:జీవిస్తున్న ప్రజలు
అష్మిత కర్ణని

**అష్మిత కర్ణని** తెలుగు టెలివిజన్ నటి. ఈటీవీలో వచ్చిన పద్మవ్యూహం ధారావాహిక ద్వారా గుర్తింపు పొందిన అష్మిత అనేక ధారావాహికల్లో, చలనచిత్రాల్లో నటించింది.

## జననం - విద్యాభ్యాసం
అష్మిత 1980, సెప్టెంబరు 29న రాజస్థాన్‌లో జన్మించింది. డిగ్రీ వరకు చదువుకుంది. అష్మిత చిన్నతనంలోనే తన కుటుంబం హైదరాబాద్ కు వచ్చింది.

## కళారంగం
అష్మిత అనేక ధారావాహికల్లో ముఖ్యపాత్రలను పోషించింది. 15 సంత్సరాల నటజీవితంలో 30కి పైగా ధారావాహికల్లో, 15కి పైగా చలనచిత్రాల్లో నటించింది.

## నటించిన ధారావాహికలు
* జెమినీ టీవీ: సీతామాలక్ష్మీ, మేఘసందేశం, మంజీర మధురం, చి.ల.సౌ. స్రవంతి, మధుమాసం
* ఈటీవీ: పంజరం, పద్మవ్యూహం, తూర్పు పడమర, చంద్రముఖి, ఆకాశగంగ, మనసు మమత.
* మాటీవి: మధురం, అష్టాచెమ్మ
* జి తెలుగు: నిశ్శబ్ధం, ముద్దుబిడ్డ,
* దూరదర్శన్: మనుషులు-మమతలు
* థ్రిల్ 
* సిరిమల్లి 
* రమణి వర్సెస్ రమణి

## నటించిన చిత్రాలు
# మురారి
# అప్పుడప్పుడు
# మధుమాసం
# ఆపద మొక్కులవాడు
# అతిథి
# కలెక్టర్ గారి భార్య
# ఏమో గుర్రం ఎగరావచ్చు
# ఓం నమో వేంకటేశాయ

## ప్రచార చిత్రాలు
# ఆంధ్రాబ్యాంక్
# ఆంధ్రజ్యోతి
# యురేకా ఫోబ్స్
# వెంకోబ్ చికెన్

## మూలాలు

వర్గం:టెలివిజన్ నటీమణులు
వర్గం:తెలుగు నటీమణులు
వర్గం:తెలుగు కళాకారులు
వర్గం:తెలుగు సినిమా నటీమణులు
వర్గం:1980 జననాలు
వర్గం:జీవిస్తున్న ప్రజలు
చేవూరుపాలెం

**చేవూరుపాలెం**, కృష్ణా జిల్లా, ముదినేపల్లి మండలానికి చెందిన రెవెన్యూయేతర గ్రామం. 

## గ్రామ పంచాయతీ
చేవూరుపాలెం, శ్రీహరిపురం గ్రామ పంచాయతీ పరిధిలోని ఒక శివారు గ్రామం,
## దర్శనీయ ప్రదేశాలు/దేవాలయాలు
### శ్రీ లక్ష్మీతిరుపతమ్మ తల్లి ఆలయం
ఆషాఢమాసం సందర్భంగా, 2017, జులై-2వతేదీన ఆదివారం సందర్భంగా అమ్మవారిని వివిధ రకాల కూరగాయలు, పండ్లతో అందంగా అలంకరించారు. ఈ విధంగా అమ్మవారు శాకంబరీ మాతగా దర్శనమిచ్చారు. అమ్మవారికి విశేషపూజలు, అభిషేకాలు నిర్వహించారు. మహిళలు పెద్దయెత్తున పాల్గొని అమ్మవారికి ప్రత్యేకపూజలు నిర్వహించారు. ఈ కార్యక్రమంలో ఆలయ నిర్వాహకులు, గ్రామస్థులు, భక్తులు పాల్గొన్నారు. [1] 
## మూలాలు

వర్గం:ముదినేపల్లి మండలంలోని గ్రామాలు
శ్రీలక్ష్మి కనకాల

**శ్రీలక్ష్మి కనకాల** తెలుగు టెలివిజన్ నటి. దూరదర్శన్ లో వచ్చిన రాజశేఖర చరిత్రము అనే ధారావాహిక ద్వారా నటనలోకి అడుగుపెట్టిన శ్రీలక్ష్మి, అనేక ధారావాహికల్లో నటించింది.

## జననం - కుటుంబ నేపథ్యం
శ్రీలక్ష్మి జూన్ 20న దేవదాస్ కనకాల (రంగస్థల, చలనచిత్ర నటులు, దర్శకులు, నట శిక్షకులు), లక్ష్మీదేవి కనకాల (రంగస్థల, చలనచిత్ర నటి, నట శిక్షకురాలు) దంపతులకు హైదరాబాదులో జన్మించింది. నటుడు రాజీవ్ కనకాల, టెలివిజన్ వ్యాఖ్యాత సుమ కనకాలలు శ్రీలక్ష్మికి అన్నావదినలు.

## విద్యాభ్యాసం - ఉద్యోగం
చదువులో చురుగ్గా ఉండే శ్రీలక్ష్మి పెద్దయ్యాక డాక్టర్ అవ్వాలనుకుంది. విద్యోదయ హైస్కూల్ లో తన పాఠశాల విద్యను చదివిన శ్రీలక్ష్మి, మద్రాస్ విశ్వవిద్యాలయంలో ఎం.ఏ. (ఆంగ్లం) పూర్తిచేసింది. ఆ తరువాత కొన్ని సంవత్సరాలు ప్రైవేటు ఉపాధ్యాయురాలుగా పనిచేసింది.

## వివాహం - పిల్లలు
2002, మార్చి 31న కవి, తెలుగు కథా రచయిత, రంగస్థల అధ్యాపకులైన డా. పెద్ది రామారావుతో శ్రీలక్ష్మి వివాహం జరిగింది. వీరికి ఇద్దరు అమ్మాయిలు (ప్రేరణ, రాగలీన).

## నటజీవితం
దూరదర్శన్ లో వచ్చిన రాజశేఖర చరిత్రము అనే ధారావాహిక ద్వారా టీవిరంగంలోకి ప్రవేశించింది. ఆ తరువాత తన తండ్రి దర్శకత్వం వహించిన ధారావాహికలతోపాటు, ఇతర ధారావాహికలలో నటించింది. అంటేకాకుండా ఒక కన్నడ టెలీఫిలిం, ఒక హిందీ చిత్రంలో నటించింది.

## నటించిన ధారావాహికలు
జెమిని టీవిలో వచ్చిన అగ్నిపూలు ధారావాహికలో ప్రధానపాత్ర పోషించింది.
 
# దూరదర్శన్ - రాజశేఖర చరిత్రము, స్వయంవరం 
# జెమినీ టీవీ - చిన్నారి, కొత్త బంగారం, అగ్నిపూలు, కలియుగ రామాయణం, అరుందతి, స్వాతి, ఆకాశగంగ, అగ్నిపూలు, నేను ఆయన నలుగురు అత్తలు, సూపర్ మామ్
# ఈటీవి - ప్రియాంక, ఋతుధార

## పురస్కారాలు
# జెమిని స్పెషల్ బెస్ట్ యాక్టర్ అవార్డు (అగ్నిపూలు)

## మరణం
శ్రీలక్ష్మీ క్యాన్సర్‌ కారణంగా 2020, ఏప్రిల్ 6న హైదరాబాదులో మరణించింది.

## మూలాలు

వర్గం:టెలివిజన్ నటీమణులు
వర్గం:తెలుగు నటీమణులు
వర్గం:తెలుగు కళాకారులు
వర్గం:2020 మరణాలు
వర్గం:హైదరాబాదు వ్యక్తులు
తుమ్మలపాలెం (చెరుకుపల్లి)

**తుమ్మలపాలెం,** బాపట్ల జిల్లాలోని చెరుకుపల్లి మండలానికి చెందిన రెవెన్యూయేతర గ్రామం**.**

## గ్రామ పంచాయతీ
జొన్నలగడ్డవారి పాలెం గ్రామం, తుమ్మలపాలెం గ్రామ పంచాయతీ పరిధిలోని ఒక శివారు గ్రామం.

## దర్శనీయ ప్రదేశాలు/దేవాలయాలు

### గ్రామదేవత శ్రీ కావూరమ్మ తల్లి ఆలయం
ప్రతి మూడు సంవత్సరాలకు ఒకసారి జరిగే, అమ్మవారి ఏడురోజుల కొలువులు, 2014, జూన్-29, ఆదివారం నాడు, గ్రామ మహిళలు పసుపు, కుంకుమలు సమర్పించడంతో ప్రారంభమైనవి. రెండవరోజు సోమవారం నాడు, అమ్మవారికి ప్రత్యేక అలంకరణతోపాటు, కొప్పెరలు నిర్వహించి, వివిధనదుల నుండి తెప్పించిన నీటితో అభిషేకం నిర్వహించారు. మొత్తం ఏడురోజులు జరిగిన ఈ కొలువులు, జూలై-6, ఆదివారంతో ముగిసినవి. ఆదివారం అమ్మవారిని ప్రత్యేకంగా అలంకరించి పూజలు చేసారు. మహిళలు పసుపు, కుంకుమలు సమర్పించారు. గ్రామానికి శుభం కలగాలని అమ్మవార్ని గ్రామంలో ఊరేగించుచూ నీరు వారపోసినారు. సాయంత్రం కొలువులు ముగియటంతో, గ్రామస్థులు అమ్మవారికి మొక్కులు చెల్లించారు. [1] & [2]

### శ్రీరామాలయం
ఈ ఆలయంలో ప్రతి సంవత్సరం, శ్రీరామనవమి సందర్భంగా, శ్రీ సీతారాముల కళ్యాణోత్సవం వైభవంగా నివహించెదరు. [3]

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాదారిత వృత్తులు

వర్గం:చెరుకుపల్లి మండలం (బాపట్ల జిల్లా) రెవెన్యూయేతర గ్రామాలు
తుమ్మలపాలెం (ప్రత్తిపాడు)

**తుమ్మలపాలెం,** గుంటూరు జిల్లా ప్రత్తిపాడు మండలానికి చెందిన రెవెన్యూయేతర గ్రామం.ఇ గ్రామానికి ప్రస్తుతం శ్రీ చల్ల నాగ మల్లేశ్వరి గారు సర్పంచ్ గా సేవలందిస్తున్నారు. 
## గ్రామంలో విద్యా సౌకర్యాలు
### మండల పరిషత్తు ప్రాథమికోన్నత పాఠశాల
ఈ పాఠశాలలో అమలు పరచుచున్న మద్యాహ్న భోజన పథకానికి కావలసిన నాణ్యమైన సన్న బియ్యని ప్రభుత్వం సమాకురుస్తుంది 

## గ్రామ పంచాయతీ
2021 లో జరిగిన గ్రామ పంచాయతీ ఎన్నికలలో శ్రీమతి చల్ల నాగ మల్లేశ్వరి యాదవ్ గారు సర్పంచ్ గాను. మరియు శ్రీ చల్ల మణికంఠ యాదవ్ గారు వార్డ్ మెంబెర్ గాను గెలుపొందినరు.

ఇ గ్రామానికి స్వర్గీయ శ్రీ చల్ల తిరుపతియ్య యాదవ్ అందించిన సేవలుకు గాను గ్రామ ప్రజలు తిరుపతియ్య గారి సతీమణి ని గ్రామ సర్పంచ్ గా గెలిపించుకున్నారు.

## దర్శనీయ ప్రదేశాలు/దేవాలయాలు
### శ్రీ వేణుగోపాలస్వామివారి ఆలయం
ఈ ఆలయంలో ప్రతి సంవత్సరం కృష్ణాష్టమి వేడుకలు ఘనంగా నిర్వహించెదరు. ఇ ఆలయం లో శ్రీ శ్రీ సంతాన సమ్మోహన వేణు గోపాల స్వామి వారు కొలువై వున్నారు. ఇ ఆలయ నిర్మాణాని కి శకుంస్థాపన చేసింది శ్రీ చల్ల తిరుపతయ్య యాదవ్ గారు. ఇ ఆలయానికి శ్రీ వైస్ జగన్ మోహన్ రెడ్డి గారు తన తుమ్మలపాలెం పర్యటన సందర్భంగా స్వామి వారిని ధర్శించుకొని దీవెనాలు తీసుకున్నారు. స్వామి వారి కి గ్రామం లో ఒక గోమాత కూడా కలదు. 

## గ్రామంలో ప్రధాన పంటలు
ప్రత్తి ,మిరప, పొగాకు, కాయగూరలు, బొప్పాయి..
## గ్రామములోని ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

వర్గం:ప్రత్తిపాడు (గుంటూరు జిల్లా) మండలం లోని రెవెన్యూయేతర గ్రామాలు
బడ్జెట్ పద్మనాభం

**బడ్జెట్ పద్మనాభం** 2001లో విడుదలైన తెలుగు చలనచిత్రం. ఎస్. వి. కృష్ణారెడ్డి దర్శకత్వం వహించిన ఈ చిత్రంలో జగపతిబాబు, రమ్యకృష్ణ నాయికానాయకులుగా నటించగా, ఎస్. వి. కృష్ణారెడ్డి సంగీతం అందించారు. ఈ చిత్రానికి, 2000 సంవత్సరం తమిళంలో వచ్చిన బడ్జెట్ పద్మనాభన్ అనే చిత్రం మాతృక.

## చిత్రకథ
బడ్జెట్‌ పద్మనాభం (జగపతి బాబు) ఒక ఉద్యోగి. పెళ్ళి అంటే ఖర్చు కాబట్టి పెళ్ళి చేసుకోడు. ఏదీ చేయాలన్నా రెండు, మూడు సార్లు ఆలోచిస్తాడు. రమ్యకృష్ణకు పద్మనాభం అంటే ఇష్టం. ఇద్దరం కలిస్తే ఇద్దరి సంపాదన తోడు అవుతుంది కదాని రమ్య సలహా పాటించి ఆమెను పెళ్ళి చేసుకుంటాడు. కానీ పెళ్ళి అయిన నెలకే రమ్యకృష్ణ గర్భవతి అవుతుంది. ముగ్గురు పిల్లలు (ట్రిపులెట్స్‌) పుడుతారు. ఇంకా ఖర్చు పెరుగుతుంది. బడ్జెట్‌ పద్మనాభం బడ్జెట్‌ ఖర్చుకు కూడా ఓ రీజన్‌ ఉంటుంది. ఫ్లాష్‌ బ్యాక్‌లో ..... జగపతి బాబు చాలా చిన్నప్పుడు అంటే 8 ఏళ్ళ వయసు ఉన్నప్పుడు వాళ్ళ నాన్న అప్పు చేసి ఇల్లు కడుతాడు. కానీ ఇల్లు కట్టాక హార్ట్‌ ఎటాక్‌ వచ్చి చనిపోతాడు. దాంతో అప్పు ఇచ్చిన తనికెళ్ళ భరణి వీళ్ళను ఇంట్లో నుంచి తరిమికొడతాడు. 20 ఏళ్ళలో అప్పు తీర్చితే ఇల్లు మళ్ళీ జగపతిబాబుకు ఇవ్వాలని కోర్టు తీర్పు ఇస్తుంది. ఎలాగైనా ఆ ఇల్లు సొంతం చేసుకునేందుకే డబ్బు పొదుపు చేస్తుంటాడు. చివరికి ఇల్లు వశం చేసుకుంటాడా లేదా అన్నదే క్లైమాక్స్‌.

## నటవర్గం

* జగపతిబాబు (పద్మనాభం)
* రమ్యకృష్ణ (రమ్య)
* రవితేజ (రవి)
* ఎల్. బి. శ్రీరామ్ (వాస్తు తొట్టి సుబ్రహ్మణ్యం)
* వై. విజయ (విజయ)
* విద్య (సోనాలి)
* తనికెళ్ల భరణి
* ఆహుతి ప్రసాద్ (పద్మనాభం తండ్రి)
* రాళ్లపల్లి (లాయర్)
* ఎం. ఎస్. నారాయణ (పద్మనాభం యొక్క సహోద్యోగి)
* చిట్టిబాబు (చిలక జ్యోతిష్కుడు)
* జెన్నీ (పద్మనాభం ఇంటి యజమాని)
* అనిల్
* వల్లభనేని జనార్ధన్
* గౌంతంరాజు
* నామాల మూర్తి 
* మధుమణి
* రజిత
* శైలజ

## పాటలు
ఈ చిత్రంలోని పాటలన్నీంటిని చంద్రబోస్ రచించగా ఎస్వీ కృష్ణారెడ్డి సంగీతం అందించారు. పాటలు సుప్రీమ్ మ్యూజిక్ ద్వారా విడుదలయ్యాయి.

## మూలాలు

## ఇతర లంకెలు
* 

వర్గం:2001 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు హాస్య సినిమాలు
వర్గం:జగపతి బాబు నటించిన సినిమాలు
వర్గం:రమ్యకృష్ణ నటించిన సినిమాలు
వర్గం:ఎస్.వి. కృష్ణారెడ్డి దర్శకత్వం వహించిన సినిమాలు
వర్గం:రవితేజ నటించిన సినిమాలు
వర్గం:ఆహుతి ప్రసాద్ నటించిన సినిమాలు
వర్గం:తనికెళ్ళ భరణి సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ఎల్. బి. శ్రీరాం నటించిన సినిమాలు
కొమ్మిరెడ్డిపల్లి

***కొమ్మిరెడ్డిపల్లి' భారతదేశంలోని***  ఆంధ్రప్రదేశ్ రాష్ట్రం లోని కృష్ణా జిల్లా తిరువూరుమండలానికి చెందిన రెవెన్యూయేతర గ్రామం. ఇది ఆంధ్ర ప్రాంతానికి చెందినది. ఇది జిల్లా కేంద్రమైన మచిలీపట్నం నుండి ఉత్తరం వైపు 134 కి.మీ దూరంలో ఉంది. తెలంగాణ రాష్ట్ర రాజధాని హైదరాబాద్ నుండి 265 కి.మీ దూరంలో ఉంది.

కొమిరెడ్డిపల్లి పిన్ కోడ్ 521235,  పోస్టల్ ప్రధాన కార్యాలయం తిరువూరు.

కొమిరెడ్డిపల్లి ఉత్తరం వైపు కల్లూరు మండలం, దక్షిణం వైపు ఎ. కొండూరు మండలం, పశ్చిమం వైపు గంపలగూడెం మండలం, ఉత్తరం వైపు పెనుబల్లి మండలం చుట్టూ ఉంది.

పాల్వంచ, నూజ్వీడు, ఖమ్మం, కొత్తగూడెం కొమిరెడ్డిపల్లికి సమీప నగరాలు.

ఈ ప్రదేశం కృష్ణా జిల్లా మరియు ఖమ్మం జిల్లా సరిహద్దులో ఉంది. ఖమ్మం జిల్లా కల్లూరు ఈ ప్రదేశం వైపు ఉత్తరం వైపు ఉంది. ఇది తెలంగాణ రాష్ట్ర సరిహద్దుకు దగ్గరగా ఉంది.

## వ్యవసాయం
వ్యవసాయంఆధారిత ఆర్థిక వనరులు కలిగిన పల్లెటూరు.ప్రత్తి, మిరప వాణిజ్య పంటలు. రబీ, ఖరీఫ్ నమయంలో వరిసాగు చేస్తారు.

## మూలాలు

వర్గం:తిరువూరు మండలంలోని గ్రామాలు
ఆనందం

**ఆనందం** 2001లో విడుదలైన తెలుగు చలనచిత్రం. శ్రీను వైట్ల దర్శకత్వం వహించిన ఈ చిత్రంలో జై ఆకాశ్, రేఖ వేదవ్యాస్, తనికెళ్ల భరణి, బ్రహ్మానందం నటించగా, దేవిశ్రీ ప్రసాద్ సంగీతం అందించారు. ఉషా కిరణ్ మూవీస్ పతాకంపై రామోజీరావు నిర్మించిన ఈ చిత్రం విజయంతోపాటు, విమర్శకుల ప్రశంసలు అందుకుంది. తమిళ, కన్నడ భాషలలో పునర్నిర్మించబడింది. అన్ని భాషల్లోనూ రామోజీ రావు ఈ చిత్రాన్ని నిర్మించాడు.

## కథ
కిరణ్, ఐశ్వర్య చిన్నప్పటి నుంచి ఇరుగు పొరుగు ఇళ్ళలో నివసిస్తూ ఉంటారు. ప్రతి చిన్న విషయానికీ గొడవలు పడుతూ ఉంటారు. కళాశాలకు వెళ్ళే వయసొచ్చినా సరే ఒకరినొకరు ఆటపట్టించుకుంటూనే ఉంటారు. ఒకసారి ఐశ్వర్య కుటుంబం ఇల్లు ఖాళీ చేసే ఊటీ వెళ్ళిపోతారు. తన శత్రువు పక్కనుంచి వెళ్ళిపోయినంతగా సంబరాలు చేసుకుంటాడు కిరణ్. ఊటీ వెళ్ళిన ఐశ్వర్యకు దీపిక పేరుతో వచ్చిన ఉత్తరం, గ్రీటింగ్ కార్డు కనబడతాయి. తాముండే ఇంట్లో పూర్వం దీపిక కుటుంబం ఉండేదనీ ఆమెకు ఆ ఉత్తరం, గ్రీటింగ్ కార్డు చేర్చాలని ప్రయత్నించిన ఐశ్వర్యకు దీపిక ఆత్మహత్య చేసుకుని చనిపోయిందనే చేదు నిజం ఆమె స్నేహితురాలి ద్వారా తెలుస్తుంది. దీపిక, వంశీ ఒకరినొకరు ప్రేమించుకుంటూ ఉంటారు. వెంకట్ తమ ప్రేమ విషయం చెప్పి తల్లిదండ్రులను ఒప్పించాలని ఊరు వెళతాడు. రోజులు గడుస్తున్నా అతను తిరిగి రాకపోయేసరికి దీపిక ఇంట్లో ఆమెకు వేరే సంబంధాలు చూడటం మొదలుపెడతారు. సున్నితమనస్కురాలైన ఆమె ఇష్టం లేని పెళ్ళి తట్టుకోలేక ఆత్మహత్య చేసుకుంటుంది. దీపిక చనిపోయిందన్న నిజం వంశీకి తెలిస్తే ఏమవుతుందోనని ఆమె పేరుతో ఐశ్వర్య బదులు రాయడం ప్రారంభిస్తుంది. మరో వైపు వంశీ ఓ ప్రమాదంలో మరణించి ఉంటాడు. అతని స్నేహితుడు కిరణ్, వంశీ ప్రేయసి అతని మరణం గురించి తెలిస్తే తట్టుకోలేదని అతని తరపున ఉత్తరాలు రాస్తుంటాడు. చివరికి ఇద్దరు బద్ధశత్రువుల మధ్య వైరం స్నేహితుల ప్రేమ కోసం చేసిన పని వల్ల ప్రేమగా ఎలా మారిందనేది మిగతా కథ.

## నటవర్గం
* జై ఆకాశ్... కిరణ్
* రేఖ వేదవ్యాస్... ఐశ్వర్య
* వెంకట్... వంశీ
* తనూరాయ్... దీపిక
* చంద్రమోహన్... ఐశ్వర్య తండ్రి
* తనికెళ్ల భరణి... కిరణ్ తండ్రి
* బ్రహ్మానందం... ఇంటి యజమాని
* ధర్మవరపు సుబ్రహ్మణ్యం... కళాశాల ఆచార్యుడు
* చిత్రం శ్రీను
* శివారెడ్డి... పర్స్
* ఢిల్లీ రాజేశ్వరి... కిరణ్ తల్లి
* ఎం. ఎస్. నారాయణ... ఇంటి యజమాని
* శ్వేతా మీనన్... మోనాలిసా పాట
* రామచంద్ర
## సాంకేతికవర్గం
* దర్శకత్వం: శ్రీను వైట్ల
* సంగీతం: దేవిశ్రీ ప్రసాద్ 
* రచన: శ్రీను వైట్ల 
* మాటలు: చింతపల్లి రమణ 
* పాటలు:సిరివెన్నెల సీతారామశాస్త్రి, భువనచంద్ర, పోతుల రవికిరణ్, దేవీశ్రీ ప్రసాద్ 
* గాయనీ గాయకులు: టీప్పు, మల్లిఖార్జున్, సుమంగళి, దేవీశ్రీ ప్రసాద్, కల్పన, కె ఎస్ చిత్ర, ప్రతాప్, సునీతారావు 
* ఛాయా గ్రహణం: సమీర్ రెడ్డి 
* ఎడిటింగ్: కోలా భాస్కర్ 
* నిర్మాత:రామోజీరావు 
* నిర్మాణ సంస్థ: ఉషా కిరణ్ మూవీస్ 
* విడుదల:28:09:2001.

## విడుదల
సెప్టెంబరు 28, 2001 లో విడుదలైన ఈ చిత్రం 200 రోజులు విజయవంతంగా ప్రదర్శితమైంది.

## పాటలు

## మూలాలు

## ఇతర లంకెలు
*

వర్గం:2001 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:తెలుగు హాస్య సినిమాలు
వర్గం:శ్రీను వైట్ల దర్శకత్వం వహించిన సినిమాలు
వర్గం:దేవిశ్రీ ప్రసాద్ సంగీతం అందించిన సినిమాలు
వర్గం:బ్రహ్మానందం నటించిన సినిమాలు
వర్గం:చంద్రమోహన్ నటించిన సినిమాలు
అధిపతి

**అధిపతి** 2001లో విడుదలైన తెలుగు చలనచిత్రం. రవిరాజా పినిశెట్టి దర్శకత్వం వహించిన ఈ చిత్రంలో మోహన్ బాబు, నాగార్జున, సౌందర్య, ప్రీతి జింగానియా నాయికానాయకులుగా నటించగా, కోటి సంగీతం అందించారు. ఈ చిత్రానికి, 2000 సంవత్సరం మలయాళంలో వచ్చిన నరసింహం (మోహన్ లాల్ కథానాయకుడు) అనే చిత్రం మాతృక.

## నటవర్గం
 
*మోహన్ బాబు (యోగీంద్ర/యోగి)
*నాగార్జున (జగన్)
*సౌందర్య (జగన్ ప్రియురాలు)
*ప్రీతి జింగానియా (అనురాధ)
*ముకేష్ రిషి (దున్నపోతుల ధర్మారావు)
*విజయ్ కుమార్ (జస్టిస్ పాండురంగారావు)
*దాసరి నారాయణరావు (న్యాయమూర్తి)
*కోట శ్రీనివాసరావు (జ్ఞానేశ్వరరావు)
*బ్రహ్మానందం (ఎస్.ఐ. పటౌడి)
*ఆలీ
*జయప్రకాష్ రెడ్డి (సూర్యప్రకాశ్)
*తనికెళ్ల భరణి (న్యాయవాది)
*ఎం. ఎస్. నారాయణ
*ఏ.వి.ఎస్
*ఎల్. బి. శ్రీరామ్ (పాపారావు)
*నర్రా వెంకటేశ్వర రావు  (దున్నపోతుల జనార్థన్ రావు)
*రఘునాథ రెడ్డి (కాశీ విశ్వేశ్వరరావు)
*బ్రహ్మాజీ
*బెనర్జీ (ఎస్పీ అశోక్)
* మోహన్ రాజ్ (గజేంద్ర)
*గజర్ ఖాన్ (సి.ఐ. శంకర్ నారాయణ్)
*నవభారత్ బాలాజీ (కృష్ణమూర్తి)
*సుత్తి వేలు (సత్యమూర్తి)
*చిట్టిబాబు 
*సుబ్బారావు
*వెన్నెరాడై నిర్మల (లక్ష్మీ)
*సీమ (తులసి)
*జయలలిత (మంగళ)
*అల్ఫోన్సా (ప్రత్యేక పాట)
*విజయ 
*దేవిశ్రీ 
*శోభారాణి
*అరుణ చర్ల
*ఓమా చౌదరి

## పాటలు
ఈ చిత్రానికి కోటి సంగీతం అందించగా, పాటలు టిప్స్ మ్యూజిక్ ద్వారా విడుదలయ్యాయి.

## మూలాలు

## ఇతర లంకెలు
*

వర్గం:2001 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:మోహన్ బాబు నటించిన సినిమాలు
వర్గం:అక్కినేని నాగార్జున సినిమాలు
వర్గం:సౌందర్య నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఆలీ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:ఎ.వి.ఎస్. నటించిన సినిమాలు
వర్గం:తనికెళ్ళ భరణి సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:కోటి సంగీతం అందించిన సినిమాలు
వర్గం:సుత్తి వేలు నటించిన సినిమాలు
వర్గం:దాసరి నారాయణరావు నటించిన సినిమాలు
గజవిలసితము

**గజవిలసితము** ఒక తెలుగు ఛందో విశేషము. ఈ ఛందస్సులో **భ, ర, న, న, న, గ**  అనే గణాలు ఉంటాయి. ప్రాస నియతి యున్నది. 1-8 యతి స్థానం.

## గణములు
భ, ర, న,న, న, గ

ఉదా:1

బాల సరోజనాభ వరద తనుమిళితజం, 
బాలదిగంబరా సమసృణకబళకర లం
బాలక మంగళావహగజవిలసితమున,
న్గ్రాలు భరేఫనల్‌ ననగములిభ విరమమై.

ఉదా: 2 : పోతన గారు కూడా భాగవతంలో రుక్మిణీ కళ్యాణ ఘట్టంలో ఆమె గజగమన నడక వర్ణించడానికి ఈ గజవిలసితము వృత్తమే ఎన్నుకున్నారు.

**ఏ** గతివచ్చు ధాతృ**కృ**త నవరస ధర నా
**కా**గత సుందరీ న**య** విమల మృదుతర స
**ధ్బో**గ మనోరమాభి **భు**జకలిత, మధుర వా
**గ్రా**గిణి రుక్మిణిన్ ద్వ**ర**గొను పరిణయమింకన్    (రుక్మిణీ కల్యాణం 2-32)


## మూలాలు
దీవించండి

**దీవించండి ** 2001లో విడుదలైన తెలుగు చలనచిత్రం. ముత్యాల సుబ్బయ్య దర్శకత్వం వహించిన ఈ చిత్రంలో శ్రీకాంత్, రాశి, మాళవిక నాయికానాయకులుగా నటించారు. ఉషా కిరణ్ మూవీస్ పతాకంపై రామోజీరావు నిర్మించిన ఈ చిత్రానికి ఎస్. ఎ. రాజ్‌కుమార్ సంగీతం అందించారు.

## నటవర్గం
* శ్రీకాంత్ (శివ)
* రాశి (లక్ష్మీ)
* మాళవిక (శ్వేత)
* బ్రహ్మనందం
* నర్రా వెంకటేశ్వరరావు
* సుత్తి వేలు
* ఎం ఎస్ నారాయణ
* ఏ.వి.ఎస్
* మాస్టర్ సజ్జా తేజ.

## పాటలు
ఈ చిత్రానికి ఎస్. ఎ. రాజ్ కుమార్ సంగీతం అందించారు.

## మూలాలు

వర్గం:2001 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:రామోజీరావు నిర్మించిన సినిమాలు
వర్గం:శ్రీకాంత్ నటించిన సినిమాలు
వర్గం:ముత్యాల సుబ్బయ్య దర్శకత్వం వహించిన సినిమాలు
వర్గం:రాశి (నటి) నటించిన సినిమాలు
తొలివలపు

**తొలివలపు** 2001లో విడుదలైన తెలుగు చలనచిత్రం. ముత్యాల సుబ్బయ్య దర్శకత్వం వహించిన ఈ చిత్రంలో తొట్టెంపూడి గోపీచంద్, స్నేహ నాయికానాయకులుగా నటించగా, వందేమాతరం శ్రీనివాస్ సంగీతం అందించారు. ఇది గోపిచంద్ కు తొలిచిత్రం.

## నటవర్గం

*తొట్టెంపూడి గోపీచంద్ (ప్రేమ్)
*స్నేహ (సౌమ్య)
*రవిశంకర్ (కైలాష్) 
*చంద్రమోహన్ పెద్దిరెడ్డి మోహన్ రావు)
*సుధాకర్ (సుందరం)
*ఆలీ (ప్రేమ్ స్నేహితుడు)
*సునీల్ (ప్రేమ్ స్నేహితుడు)
*ఎల్. బి. శ్రీరామ్ (అన్నవరం)
*ఎం. ఎస్. నారాయణ (ఇన్సూరెన్స్ నారాయణ)
*వినోద్ (పోలీస్ ఇన్సుపెక్టర్)
*తిరుపతి ప్రకాష్ (తిరుపతి)
*గౌతంరాజు (సర్వెంట్)
*కళ్ళు చిదంబరం (జై ఇన్ చార్జి)
*సుధ (ప్రేమ్ తల్లి)
*మాధురిసేన్ (సుగుణ)
*తేజస్వినీ (సంధ్య)

## పాటలు
వందేమాతరం శ్రీనివాస్ సంగీతం అందించిన ఈ చిత్రంలోని పాటలన్నీ హిట్టయ్యాయి. మయూరీ ఆడియో ద్వారా విడుదల అయ్యాయి.

## మూలాలు

వర్గం:2001 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:ముత్యాల సుబ్బయ్య దర్శకత్వం వహించిన సినిమాలు
వర్గం:గోపిచంద్ నటించిన సినిమాలు
వర్గం:స్నేహ నటించిన సినిమాలు
వర్గం:వందేమాతరం శ్రీనివాస్ సంగీతం అందించిన సినిమాలు
వర్గం:చంద్రమోహన్ నటించిన సినిమాలు
వర్గం:సుధాకర్ నటించిన సినిమాలు
వర్గం:ఆలీ నటించిన సినిమాలు
వర్గం:సునీల్ నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:సుధ నటించిన సినిమాలు
పరిటాలవారిపాలెం (పెదనందిపాడు)

(ఇదే పేరుగల ప్రకాశం జిల్లాలోని మరియొక గ్రామం కొరకు, పరిటాలవారిపాలెం చూడండి.) 

**పరిటాలవారిపాలెం (పెదనందిపాడు)** గుంటూరు జిల్లా పెదనందిపాడు మండలంలోని గ్రామం. 

## గ్రామ పంచాయతీ
పరిటాలవారిపాలెం (పెదనందిపాడు మండలం), ఉప్పలపాడు (పెదనందిపాడు మండలం) గ్రామ పంచాయతీ పరిధిలోని ఒక శివారు గ్రామం.

## మూలాలు

వర్గం:పెదనందిపాడు మండలం లోని రెవిన్యూయేతర గ్రామాలు
జే. కే. రౌలింగ్

జె. కె. రౌలింగ్ గా పేరు గాంచిన **జోయాన్నే రౌలింగ్** (జననం 31 జూలై 1965), ఒక బ్రిటిష్ నవలా రచయిత, సినిమా, టెలివిజన్ నిర్మాత, రచయిత, పరోపకారి. ఈమె 1997 నుంచి 2007 వరకు ఏడు పుస్తకాలుగా ప్రచురితమైన *హ్యారీ పోటర్* ఫాంటసీ సిరీస్ రచయిత. ఈ పుస్తకాలు ప్రపంచవ్యాప్తంగా 600 మిలియన్ కాపీలు పైగా అమ్ముడయ్యాయి. ప్రపంచ వ్యాప్తంగా 84 భాషల్లోకి అనువాదం అయ్యాయి. దీని ఆధారంగా పలు చలనచిత్రాలు, వీడియో గేమ్స్ వచ్చాయి. 2012 లో వచ్చిన *ద క్యాజువల్ వేకన్సీ* ఆమె పెద్దల కోసం రాసిన మొదటి రచన.

ఇంగ్లాండు లోని గ్లూసెస్టర్‌షైర్, యేట్ లో జన్మించిన ఈమె 1990 లో ఒక పరిశోధకురాలిగా, ఆమ్నెస్టీ ఇంటర్నేషనల్ లో ద్విభాషా కార్యదర్శిగా పనిచేస్తుండేది. ఆ సమయంలో ఆమెకు హ్యారీ పాటర్ ధారావాహిక గురించిన ఆలోచన వచ్చింది. తర్వాత ఏడేళ్ళలో ఆమె తల్లి మరణం, మొదటి శిశువు జననం, మొదటి భర్త నుంచి విడాకులు తత్ఫలితంగా పేదరికం సంభవించాయి. 1997 లో ఆమె మొదటి నవల *హ్యారీపాటరీ అండ్ ద ఫిలాసఫర్స్ స్టోన్* విడుదలైంది. దీని తర్వాత ఆరు భాగాలు విడుదలయ్యాయి. ఆఖరి భాగం *హ్యారీపాటరీ అండ్ ది డెత్లీ హాలోస్* 2007 లో విడుదలైంది. 2008 లో ఫోర్బ్స్ ఆమెను అత్యధిక పారితోషికం అందుకునే రచయిత్రిగా గుర్తించింది.

ఈ నవలలో హ్యారీ పాటర్ అనే అబ్బాయి మాంత్రికుల కోసం ఉద్దేశించిన హోగ్వార్ట్స్ పాఠశాలలో చేరతాడు. లార్డ్ వోల్డర్‌మార్ట్ తో పోరాడతాడు. మరణం, మంచి చెడుల మధ్య పోరాటం ఈ నవల ప్రధాన ఇతివృత్తం. ఈ నవల మీద కమింగ్ ఆఫ్ ఏజ్ శైలి (కథానాయకుడిలో చిన్నతనం నుంచి సంభవించే మానసిక, నైతిక మార్పుల వివరణ), పాఠశాల కథలు, జానపథ కథలు, *క్రిస్టియన్ అలెగొరీ* ప్రభావం ఉంది.

## జీవితం
రౌలింగ్ జులై 31, 1965 న ఇంగ్లాండు, గ్లూసెస్టర్‌షైర్ లోని యేట్ లో ఒక మధ్యతరగతి కుటుంబంలో జన్మించింది. ఈమె తండ్రి పీటర్ జేమ్స్ రౌలింగ్, తల్లి యానీ. వీరిద్దరూ రాయల్ నేవీ ఉద్యోగస్తులు.

## మూలాలు

వర్గం:1965 జననాలు
వర్గం:జీవిస్తున్న ప్రజలు
కొమరవోలు శ్రీనివాసరావు

**కొమరవోలు శ్రీనివాసరావు** (ఏప్రిల్ 14, 1953) ప్రముఖ రంగస్ధల, టివి, రేడియో నటుడు.

## జననం
కొమరవోలు శ్రీనివాసరావు 1954, ఏప్రిల్ 14న శ్రీరామమూర్తి, సత్యవతి దంపతులకు గుంటూరు జిల్లా, చండూరు మండలం, తెనాలి తాలూకాలోని నారికేళ్ళపల్లి గ్రామంలో జన్మించాడు.

## వివాహం - పిల్లలు
శ్రీనీవాసరావుకి ఇందిరతో వివాహం జరిగింది. వీరికి ఇద్దరు పిల్లలు (అనంత మారూతి రామ హరీష్, నాగ సత్య దీప్తి)

## ఉద్యోగం - నివాసం
ఆంధ్ర ప్రదేశ్ హైకోర్టులో టైపిస్ట్ గా పనిచేసి 2012లో పదవీ విరమణ చేశాడు. హైదరాబాదులో నివాసం ఉంటున్నాడు.

## రంగస్థల ప్రస్థానం
### నటించినవి
#### సాంఘీక నాటకములు

# ఇచ్చుటలో ఉన్న హాయి
# ఆమె నిర్ణయం
# విరమణ 
# తస్మాత్ జాగ్రత్త 
# డమాల్ డమాల్ 
# కక్కుర్తి 
# జీవనది 
# సంభవం (డాక్టర్ ప్రకాష్)
# ఖాళీలను పూరించండి (భా.భా)
# అమ్మా అమ్మని పిలవ్వూ (రంగయ్య)
# అర్దాంగి (నాటకం)
# లలిత (నాటకం)
# ఖుర్బాని 
# ఆకాశ దేవర (ఈశ్వర శర్మ)

#### చారిత్రాత్మక నాటకములు

# చత్రపతి శివాజీ (బాలాజీ)
# వేమన (మాల దాసరి)
# మహాకవి కాళిదాసు (విజయవర్మ, కృష్ణ)
# విశ్వనాధ విజయము (శ్రీకృష్ణదేవరాయలు)
# శ్రీకృష్ణదేవరాయ (తెనాలి రామకృష్ణ)
# అల్లూరి సీతారామరాజు (పడాలు ఎస్సై)
# అహో ఆంధ్ర భోజ (ప్రతారుద్ర గజపతి)
# గౌతు లచ్చన్న (కలెక్టర్)
# బ్రౌణ్య విజయం (సూత్రధారుడడు)
# శ్రీనాథుడు

#### పౌరాణిక నాటకములు

# రాజసూయము (శ్రీకృష్ణుడు, అర్జునుడు)
# ద్రౌపది వస్త్రాపహరణం (అ
# పాండవ విజయం (అర్ణునుడు)
# శ్రీ రామాంజనేయ యుద్ధం (శ్రీరాముడు, నారదుడు)
# సత్య హరిశ్చంద్ర (నక్షత్రకుడు)
# కాళహస్తీశ్వర సాయుద్యం (జంగమయ్య)
# శ్రీకృష్ణ తులాభారం (నారదుడు)
# సుభద్రా విజయం (అర్జునుడు)
# ప్రభావతి ప్రద్యుమ్నం (ప్రద్యుమ్నుడు)
# రుక్మిణీ విజయం (నారదుడు)
# నర్తనశాల (నకులుడు)
# శబరి (శ్రీరాముడు)
# ధర్మ విజయం (కర్ణుడు)
# పద్మవ్యూహం (అభిమన్యుడు)
# తారాశశాంకం (చంద్రుడు)
# గణపతి మహాత్యం (నారదుడు)
# మహాభక్త శబరి (సింగమల్లు)
# మోహిని భస్మాసుర (శివుడు, మహావిష్ణుడు)
# అశ్వద్ధామ (అర్జునుడు)
# తులసీ జలంధర (నారదుడు, దేవేంద్రుడు)
# ప్రసన్న యాదవం (శ్రీకృష్ణుడు)
# మాతృశ్రీ తరిగొండ వెంగమాంబ చరిత్ర (నారదుడు, గురువు, ఆత్మారం మహంతు)
# యాజ్ఞసేని ఆత్మకథ (ధ్రుపదుడు)
# కోదండపాణి (కీర్తనాచార్యుడు)
# చింతామణి (భవానీ శంకరుడు, బిల్వమంగళుడు, దామోదరుడు)
# గుణనిధి (గుణనిధి, వేదవేద్యుడు)
# రామదాసు (శ్రీరాముడు, శాస్త్రి)
# శ్రీకృష్ణ సత్య (నారదుడు)
# పాండవోద్యోగం అను శ్రీకృష్ణరాయభారం (శ్రీకృష్ణుడు, అర్జునుడు, కర్ణుడు, అశ్వద్ధామ, వికర్ణుడు, నకులుడు, సహదేవుడు)
# శ్రీ వేంకటేశ్వర మహాత్యం (శ్రీమహావిష్ణువు, శ్రీనివాసుడు, చోళరాజు, ఆకాశరాజు, నారదుడు, దిబ్బన్న, కుబేరుడు)    

## మూలాలు

వర్గం:తెలుగు రంగస్థల నటులు
వర్గం:తెలుగు రంగస్థల కళాకారులు
వర్గం:తెలుగు కళాకారులు
వర్గం:టెలివిజన్ నటులు
వర్గం:1953 జననాలు
వర్గం:జీవిస్తున్న ప్రజలు
వర్గం:గుంటూరు జిల్లా రంగస్థల నటులు
గోవా విలీనం

alt=పనజీ (पणजी / Ponnji)ను చూపిస్తున్న పటం|thumb|పనజీ (पणजी / Ponnji)ను చూపిస్తున్న పటం
**గోవా విలీనం** పోర్చుగీసు వారి ఆధ్వర్యంలో ఉన్న గోవా, డయ్యు, డామన్ స్వతంత్ర భారతదేశంలో కలపడానికి భారత సైన్యం డిసెంబరు, 1961లో చేపట్టిన సైనిక చర్య. దీన్నే *గోవా విముక్తి*, *గోవాపై సైనిక చర్య* అని కూడా వ్యవహరిస్తారు. ఈ సాయుధ దళ చర్యకు భారత సైన్యం *ఆపరేషన్ విజయ్* అని పేరు పెట్టింది. ఈ ఆపరేషన్ లో భాగంగా 36 గంటలపాటు భారత నావికా దళాలు, వాయుసేనలు, పదాతి దళాలు గోవాను ముట్టడించి పోర్చుగీసు వారి నుంచి భారత భూభాగంలోని గోవాను విడుదల చేశాయి. దీంతో ఆ ప్రాంతాన్ని 450 ఏళ్ళ నుంచి పరిపాలిస్తున్న పోర్చుగీసు వారి పాలన అంతమైంది. ఇందులో 22 మంది భారతీయులు, 30 మంది పోర్చుగీసువారు మరణించారు. స్వల్పకాలం పాటు జరిగిన ఈ యుద్ధ పరిణామానికి ప్రపంచ వ్యాప్తంగా మిశ్రమ స్పందనలు వచ్చాయి. భారతదేశంలో దీన్ని చారిత్రకంగా భారత ఉపఖండానికి చెందిన భూభాగాన్ని వలస దేశస్తుల నుంచి విడిపించిన విముక్తిపోరాటంగా భావించారు. పోర్చుగల్ మాత్రం తమ గడ్డ మీద, తమ పౌరుల మీద భారత ప్రభుత్వం జరిపిన దాడిగా అభివర్ణించుకున్నారు. 

## మూలాలు

వర్గం:భారతదేశం
నిన్ను కోరి

**నిన్ను కోరి** 2017లో విడుదలైన ఒక తెలుగు ప్రేమకథా చిత్రం. నాని, ఆది పినిశెట్టి, నివేదా థామస్ ప్రధాన పాత్రల్లో నటించిన ఈ చిత్రానికి శివ నిర్వాణ దర్శకత్వం వహించగా, డివివి దానయ్య నిర్మించారు.

## కథ
ఉమా మహేశ్వరరావు (నాని), విశాఖపట్నంలోని ఆంధ్ర యూనివర్సిటీలో పి. హెచ్. డీ చేసే ఒక కుర్రాడు. ప్రొఫెసర్ మూర్తి (తనికెళ్ళ భరణి) సాయంతో చదువుకునే ఆ కుర్రాడు గీతమ్స్ కాలేజ్ లో చదువుకునే పల్లవి (నివేదా థామస్) కి తొలుత డ్యాన్స్ మాస్టారుగా పరిచయమయ్యి, ఆ తర్వాత ప్రేమలో పడతాడు. పల్లవి ఉంటున్న ఇంట్లోనే పెంట్ హౌస్ లో అద్దెకు దిగుతాడు. అదే సమయంలో పల్లవి తండ్రి (మురళీ శర్మ) జీవితంలో సెటిల్ అవ్వని వాళ్లకు ఏ తండ్రీ తన కూతుర్ని ఇచ్చి పెళ్ళి చేయడు అని చెప్పిన మాటలతో.. ఎలాగైనా జీవితంలో సెటిల్ అయ్యాకే పెళ్ళి చేసుకుందామని పల్లవిని ఒప్పించే ప్రయత్నం చేస్తాడు.

తర్వాత తన పిహెచ్ డీ కోసం ఢిల్లీ వెళ్లిపోతాడు. అయితే, పల్లవి తన పేరెంట్స్ చూసిన అరుణ్ (ఆది పినిశెట్టి) ని పెళ్ళి చేసుకొని ఫారిన్ లో సెటిల్ అవుతుంది. అంతా మరిచిపోయి హాయిగా జీవిస్తున్న పల్లవికి ఒకానొక సందర్భంలో ఆమె వల్లే ఉమా మహేశ్వరరావు తన జీవితాన్ని నాశనం చేసుకున్నాడనే విషయం తెలుస్తుంది. ఆ విషయం తెలిసిన వెంటనే ఆమె అతన్ని వెతుక్కుంటూ వెళ్తుంది. ఉమా మహేశ్వరరావు, పల్లవి సుఖంగా లేదని బాధపడతాడు. కానీ అమె తను సుఖంగానే ఉన్నానని, అతను కూడా తమ జీవితంలో జరిగిన విషయాలు మరిచిపోయి పెళ్ళి చేసుకోవాలని కోరుతుంది. అయినా సరే అతను ఒప్పోకోడు. ఆ సమయంలో పల్లవి, ఉమా మహేశ్వరరావును ఒక 10 రోజులు తమ కుటుంబంతో గడపడానికి ఆహ్వానిస్తుంది. తమ జంట సంతోషంగానే ఉందనే విషయాన్ని అతను నమ్మడానికే ఈ ఆహ్వానమని అంటుంది. అలా అరుణ్, పల్లవి జంట ఉంటున్న ఇంటికి వచ్చిన ఉమామహేశ్వరరావు తొలుత ఆ జంట విడిపోవాలని కోరుకున్నా, ఆఖరికి వారి బంధాన్ని అర్ధం చేసుకోవడంతో కథ ముగుస్తుంది.
## పాత్రలు
* ఉమా మహేశ్వరరావు – నాని
* పల్లవి – నివేదా థామస్	
* అరుణ్ – ఆది పినిశెట్టి
* చంద్రమౌళి, పల్లవి తండ్రి - మురళీ శర్మ
* శర్మ - తనికెళ్ళ భరణి
* పృథ్వీరాజ్

## పాటల జాబితా
* అడిగా అడిగా, రచన: శ్రీజో, గానం. సిద్ శ్రీరామ్
* ఉన్నటుండీ గుండె, రచన: రామజోగయ్య శాస్త్రి , గానం.కార్తీక్, చిన్మయి 
*వన్స్ అప్ ఏ టైమ్ లో, రచన: భాస్కర భట్ల రవికుమార్, గానం. అరుణ్ గొపన్,
*హే బదులు చెప్పవే, రచన: అనంత్ శ్రీరామ్, గానం. హరిచరన్
*నిన్ను కొరీ, రచన: శివ నిర్వణ. గానo  , అరుణ్ గోపన్.

## పురస్కారాలు
2017 సైమా అవార్డులు

# ఉత్తమ సహాయనటుడు (ఆది పినిశెట్టి)

## మూలాలు

వర్గం:2017 తెలుగు సినిమాలు
వర్గం:తనికెళ్ళ భరణి సినిమాలు
రెండు రెళ్ళు ఆరు (2017 సినిమా)

thumb|సినిమా పోస్టర్
**రెండు రెళ్ళు ఆరు** 2017లో విడుదలైన ఒక తెలుగు చలనచిత్రం. సాయి కొర్రపాటి సమర్పణలో వారాహి చలన చిత్రం, డే డ్రీమ్స్‌ బ్యానర్స్‌ పై  ప్రదీప్ చంద్ర, మోహన్ అందే నిర్మించిన ఈ సినిమాకు నందు మల్లెల దర్శకత్వం వహించాడు.
## కథ
రాజు (నరేష్) భార్య, రావు (రవి కాలే) భార్య ఇద్దరూ ఒకే ఆసుపత్రిలో ఒకే సమయంలో ప్రసవిస్తారు. రాజుకు మగబిడ్డ, రావుకు ఆడ బిడ్డ పుడతారు. కానీ ఒక అనుకోని విపత్కర పరిస్థితిలో ఆ ఇద్దరు కూడా తమ బిడ్డల్ని మార్చేసుకుంటారు. కానీ సొంత పిల్లల మీదున్న ప్రేమతో వాళ్ళు ఒకే కాలనీలో నివసిస్తుంటారు.
అలా మార్చబడ్డ ఆ ఇద్దరు మ్యాడీ (అనిల్), మ్యాగీ (మహిమ) ఎదురెదురు ఇళ్లలో ఉంటూ ఎప్పుడూ గొడవపడుతూ పెరుగుతారు. ఎప్పుడూ బద్ద శత్రువుల్లా ఉండే వారు ఒకరోజు ప్రేమికుల్లా మారిపోతారు. ఒకరంటే ఒకరికి పడని వారు ఎలా ప్రేమలో పడతారు ? అందుకు కారణమైన పరిస్థితులేమిటి ? అసలు వాళ్ళ తండ్రులు వాళ్ళను ఎందుకు మార్చుకున్నారు? అనేదే ఈ సినిమా.

## మూలాలు


వర్గం:2017 తెలుగు సినిమాలు
వర్గం:చంద్రమోహన్ నటించిన సినిమాలు
చండి

**చండి** లేదా **చండిక** ఒక హిందూ దేవత. ఈమె మహాలక్ష్మి, మహా సరస్వతి, మహాకాళి స్వరూపిణి, పరదేవతా స్వరూపం. ఇచ్ఛా శక్తి, జ్ఞానశక్తి, క్రియా శక్తిల కలయిక. పార్వతి లేదా ఆది పరాశక్తి యొక్క రౌద్ర రూపంగానూ అభివర్ణించబడింది. శ్వేతాశ్వతరోపనిషత్తు ప్రకారం పరాశక్తి అంటే బ్రహ్మమనియే. ఈ పరాశక్తి రూపమైన చండి కూడా బ్రహ్మస్వరూపమే. దేవి మహత్మ్యంలో పలుచోట్ల ఆమె గురించిన ప్రస్తావన ఉంది.

## పదవ్యుత్పత్తి
చండి అనే పదం చండ అనే సంస్కృత పదం నుంచి వచ్చింది. సంస్కృతంలో చండ అంటే ఛేదించగల అని అర్థం.

## చండీ హోమం
హిందూ సంప్రదాయాల్లో చండీ హోమానికి విశేష ప్రాధాన్యత ఉంది. ఈ హోమాన్ని భారతదేశమంతటా వేర్వేరు సమయాల్లో, ముఖ్యంగా నవరాత్రుల సమయంలో ఎక్కువగా నిర్వహిస్తూ ఉంటారు. ఈ హోమం జరిపేటప్పుడు దుర్గ సప్తశతిలోని మంత్రాల వల్లిస్తారు. దీని తరువాత నవాక్షరి మంత్రం, కుమారి పూజ, సువాసిని పూజల్లాంటివి చేయడం కూడా పరిపాటి.

## మూలాలు

వర్గం:హిందూ దేవతలు
చండిక

*చండి - ఆదిపరాశక్తి లేదా అమ్మవారి అవతారం
*చండిక (సినిమా)
నాలోవున్న ప్రేమ

**నాలోవున్న ప్రేమ** 2001లో విడుదలైన తెలుగు చలనచిత్రం. వి.ఆర్. ప్రతాప్ దర్శకత్వం వహించిన ఈ చిత్రంలో జగపతిబాబు, లయ, గజాలా, ఎల్. బి. శ్రీరామ్, ఎం. ఎస్. నారాయణ, చలపతి రావు, గిరి బాబు, కోవై సరళ, అన్నపూర్ణ ప్రధాన పాత్రలలో నటించారు. శ్రీ సాయిరాం ప్రొడక్షన్స్ పతాకంపై కె.ఎల్.ఎన్. రాజు నిర్మించిన ఈ చిత్రానికి కోటి సంగీతం అందించారు. గజాలా మొదటిసారిగా ఈ చిత్రంలో నటించింది.

## నటవర్గం
* జగపతిబాబు (సాయికృష్ణ)
* లయ (హేమ)
* గజాలా (రాజీ)
* రంగనాథ్ (సాయి తండ్రి)
* గిరి బాబు (హేమ తండ్రి)
* ఎం. ఎస్. నారాయణ (తాబేలు వామనరావు)
* ఎల్. బి. శ్రీరామ్ (బోస్)
* చలపతి రావు
* అన్నపూర్ణ (సాయి తల్లి)
* కోవై సరళ (సరళ)
* ఇందు ఆనంద్
* రాం జగన్
* అనంత్
* విశ్వేశ్వరరావు

## పాటలు
ఈ చిత్రానికి కోటి సంగీతం అందించారు. ఆదిత్య మ్యూజిక్ ద్వారా పాటలు విడుదలయ్యాయి.

## మూలాలు

## ఇతర లంకెలు
* 

వర్గం:2001 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:జగపతి బాబు నటించిన సినిమాలు
వర్గం:లయ నటించిన సినిమాలు
వర్గం:గజాలా నటించిన సినిమాలు
వర్గం:రంగనాథ్ నటించిన సినిమాలు
వర్గం:గిరిబాబు నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:చలపతి రావు నటించిన సినిమాలు
వర్గం:కోటి సంగీతం అందించిన సినిమాలు
తొట్టిగ్యాంగ్

**తొట్టిగ్యాంగ్** 2002, డిసెంబరు 6న విడుదలైన తెలుగు చలనచిత్రం. ఇ.వి.వి. సత్యనారాయణ దర్శకత్వం వహించిన ఈ చిత్రంలో ప్రభుదేవా, అల్లరి నరేష్, సునీల్, అనిత, గజాలా నాయికానాయకులుగా నటించారు. దేవిశ్రీ ప్రసాద్ సంగీతం అందించిన ఈ చిత్రం బాక్సాఫీస్ వద్ద విజయం సాధించింది.

## కథ
నరేష్‌, ప్రభుదేవా, సునీల్‌ ఒక తొట్టిగ్యాంగ్‌. శవాలను తరలించడం, కుక్కలను పట్టుకోవడం వీరి పని. గజాలాను చూడగానే ప్రభుదేవా ప్రేమిస్తాడు. కానీ గజాలా ఛీ కొడుతుంది. నరేష్‌ మంచితనం చూసి ఆమె అతన్ని ప్రేమిస్తుంది. చిన్నప్పుడు తను ప్రేమించిన వెంకటలక్ష్మిని తప్ప ఎవర్నీ ప్రేమించలేనని నరేష్‌ చెప్పుతాడు. గజాలా వెంటనే ఓ కథ అల్లి, వెంకటలక్ష్మికి ఇప్పటికే పెళ్ళి అయిందని, ఇద్దరు పిల్లలు కూడా అని చెప్పుతుంది. దీంతో స్నేహితులిద్దరిని వదిలేసి గజాలాతో సింగుతుంటాడు. ఫ్రెండ్‌ను దూరం చేసిన గజాలాపై కక్ష సాధించేందుకు ప్రభుదేవా, సునీల్‌లు ప్లాన్‌ వేస్తారు. ఈలోపు వారికి వెంకటలక్ష్మి (అనిత) పరిచయమవుతుంది. సొంత బావ తనను 'పూజకు పనికి రాని పువ్వు'గా చేయడంతో వెంకటలక్ష్మి సన్యాసిగా మారాలని నిశ్చయించుకుంటుంది. కానీ ఈ పువ్వును నరేష్‌ చెవ్విలో పెడుతామని శపథం చేసి గజాలాను కిడ్నాప్‌ చేస్తారు. ఇక గజాలా వీరిని ముప్పుతిప్పలు పెట్టి నరేష్‌కు దగ్గరవుతుంది, అనితను నరేష్‌ పెళ్ళిచేసుకుంటాడా లేదా అనేది మిగతా కథ.

## నటవర్గం
* ప్రభుదేవా (సూరిబాబు)
* అల్లరి నరేష్ (అచ్చిబాబు)
* సునీల్ (సత్తిబాబు)
* అనిత (వెంకటలక్ష్మీ)
* షకీలా (మాతాశ్రీ)
* ఎల్. బి. శ్రీరామ్ (అలెగ్జాండర్)
* ఎం. ఎస్. నారాయణ, చలపతిరావు (బొంగు బ్రదర్స్)
* జయ ప్రకాష్ రెడ్డి (అతిథి పాత్ర)
* బ్రహ్మానందం (గాలిగొట్టం గోవిందశాస్త్రి)

## పాటలు

## మూలాలు

## ఇతర లంకెలు
* 

వర్గం:2002 తెలుగు సినిమాలు
వర్గం:ఇ.వి.వి.సత్యనారాయణ దర్శకత్వం వహించిన సినిమాలు
వర్గం:దేవిశ్రీ ప్రసాద్ సంగీతం అందించిన సినిమాలు
వర్గం:ప్రభుదేవా నటించిన సినిమాలు
వర్గం:అల్లరి నరేష్ నటించిన సినిమాలు
వర్గం:సునీల్ నటించిన సినిమాలు
వర్గం:గజాలా నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:చలపతి రావు నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:బ్రహ్మానందం నటించిన సినిమాలు
ఇల్లు - వాకిలి

**ఇల్లు - వాకిలి** 1975లో మేఘాలయా మూవీస్ బ్యానర్‌పై విడుదలైన తెలుగు సినిమా. ఈ సినిమాకు పి.డి.ప్రసాద్ దర్శకుడు.
## నటీనటులు
* నాగభూషణం
* కాంతారావు
* చంద్రమోహన్
* గిరిబాబు
* రావి కొండలరావు
* సారథి
* రాజసులోచన
* సత్యప్రియ
* కె.విజయ

## సాంకేతికవర్గం
* మాటలు : ఎన్.ఆర్.నంది
* సంగీతం : బి.శంకర్
* ఛాయాగ్రహణం : సుఖ్‌దేవ్
* కూర్పు : అంకిరెడ్డి
* కళ : వి.కృష్ణమూర్తి
* దర్శకుడు: పి.డి.ప్రసాద్
* నిర్మాతలు: డి.లక్ష్మీకాంతరావు, యం.సత్యనారాయణరెడ్డి

## కథ
అదొక ఇల్లు. ఇంటిని చక్కదిద్దుకోవలసిన ఇల్లాలు జానకమ్మ పాశ్చాత్య నాగరికతా వ్యామోహం ఎక్కువగా కలిగిన స్త్రీ. సంగీతం అంటే చెవి కోసుకుంటుంది. మిథ్యా ప్రతిష్ఠకు పోయి సంసారాన్ని అప్పులపాలు చేసుకునే ఆధునిక మహిళామణి. జానకమ్మ పెద్దకొడుకు అనిల్ కుమార్ జల్సారాయుడు. ఆడపిల్లల అమాయకత్వంతో ఆటలాడుకునే సరదా కలవాడు. కూతురు ప్రేమ డ్యాన్స్ మాస్టర్ చంద్రభూషణ్‌తో ప్రేమలో పడింది. జానకమ్మ మొగుడు సీతాపతి మంచితనం అనే అసమర్థతతో ఇంట్లో వాళ్ళను గదమాయించలేక యాతనపడుతుంటాడు. ఆరేళ్ళ బాబీ ఒక్కడే ఆ ఇంట్లో ఆలోచన కలిగిన వాడు.

మేజర్ రంగనాథం మానసికంగా కలిగిన షాక్‌తో పిచ్చాసుపత్రి పాలవుతాడు. అక్కడి నుండి వెళ్ళిపోవాలనే ఆలోచనతో ఉంటాడు. సీతాపతి బాబాయి రామనాథం కోటీశ్వరుడు. రంగూన్‌లో వజ్రాల వ్యాపారం చేసి డబ్బు సంపాదించి, స్వదేశానికి తిరిగివచ్చి సీతాపతి దగ్గర స్థిరపడిపోవాలనే ఉద్దేశంతో వస్తాడు. సరిగ్గా అదే సమయంలో మేజర్ రంగనాథం పిచ్చాసుపత్రి నుండి పారిపోతాడు. రంగనాథం పోలికకలున్న రామనాథాన్ని పోలీసులు రైల్వేస్టేషనులో చూసి పిచ్చాసుపత్రికి లాక్కుపోయారు. స్టేషన్‌కు వచ్చిన సీతాపతి రంగనాథాన్ని రామనాథం అనుకుని ఇంటికి తీసుకు వెళతాడు.పిచ్చాసుపత్రి నుండి వచ్చిన రంగనాథం అంతకంటే హీనంగా ఉన్న ఆ ఇంటినీ, ఇంటిలోని మనుషులను చూసి ఒక్క క్షణం కూడా అక్కడ ఉండకూడదని అనుకుంటాడు. అయితే అమాయకుడైన బాబీని చూసి తన నిర్ణయాన్ని మార్చుకుంటాడు.

రోజులు గడుస్తున్న కొద్దీ ఆ ఇంట్లో జరుగుతున్న అఘాయిత్యాలను చూసి రంగనాథం తట్టుకోలేకపోతాడు. ఆ ఇంటిని సరిదిద్దాలంటే ముందు ఇల్లాలు జానకమ్మను సరిదిద్దాలని నిర్ణయించుకుంటాడు. పథకం ప్రకారం ఆ ఇంట్లో ఉన్న వ్యక్తులలో పరివర్తన తీసుకువస్తాడు.

## పాటలు
## మూలాలు

## బయటిలింకులు

వర్గం:చంద్రమోహన్ నటించిన సినిమాలు
వర్గం:రావి కొండలరావు నటించిన సినిమాలు
వర్గం:రాజసులోచన నటించిన సినిమాలు
సమ్మెటవారిపాలెం

**సమ్మెటవారిపాలెం ** బాపట్ల జిల్లా కర్లపాలెం మండలానికి చెందిన గ్రామం. ఇది రెవెన్యూయేతర గ్రామం. ఇది ఆంధ్ర ప్రాంతానికి చెందినది. కర్లపాలెం మండల కేంద్రానికి 5 కి.మీ దూరంలో ఉంది. ఈ గ్రామం పిన్ కోడ్ 432111. తపాలా ప్రధాన కార్యాలయం కర్లపాలెంలో ఉంది.

## దర్శనీయ ప్రదేశాలు/దేవాలయాలు
### శ్రీ రేణుకమ్మ తల్లి ఆలయం
ఈ సంవత్సరం జరుపుచున్న ఈ అమ్మవారి వార్షిక కొలుపుల మహోత్సవాలు, 2017, జూలై-11వతేదీ మంగళవారంతో ముగిసినవి. ముందుగా అమ్మవారి ప్రతిమలను గ్రామంలో ఊరేగించారు. అనంతరం ఆలయంలో ప్రత్యేకపూజలు నిర్వహించారు. ఈ కార్యక్రమానికి భక్తులు అధికసంఖ్యలో పాల్గొని, అమ్మవారిని దర్శించుకుని మొక్కులు తీర్చుకున్నారు.

## మూలాలు



వర్గం:కర్లపాలెం మండలం లోని రెవెన్యూయేతర గ్రామాలు
శేషు

**శేషు** 2002, ఫిబ్రవరి 28న విడుదలైన తెలుగు చలనచిత్రం. జీవిత తొలిసారిగా దర్శకత్వం వహించిన ఈ చిత్రంలో రాజశేఖర్, కళ్యాణి నాయికానాయకులుగా నటించారు. ఈ చిత్రానికి ప్రముఖ సంగీత దర్శకుడు ఇళయరాజా తనయుడు యువన్ శంకర్ రాజా సంగీతం అందించాడు. యువన్ శంకర్ రాజాకు తెలుగులో మొదటి చిత్రం ఇది. 1999లో తమిళ దర్శకుడు బాల దర్శకత్వంలో విక్రమ్ నటించిన సేతు చిత్రం, ఈ చిత్రానికి మాతృక.

## నటవర్గం
* రాజశేఖర్ (శేషు)
* కళ్యాణి (అబిత)
* జ్యోతిలక్ష్మీ
* గణేష్
* నాజర్ (శేషు అన్న)
* శ్రీమాన్
* మోహిని పటేల్
* నకూల్ మెహతా
* మోహన్ విద్య
* అంజు

## సాంకేతికవర్గం
* మాటలు, దర్శకత్వం: జీవిత
* కథ, కథనం: బాల (దర్శకుడు)
* నిర్మాణం: బేబి శివాని
* సంగీతం: యువన్ శంకర్ రాజా
* ఛాయాగ్రహణం: హరి అనుమోలు
* కూర్పు: గౌతంరాజు
* నిర్మాణ సంస్థ: శివ శివాని మూవీస్
* పాటలు: చంద్రబోస్ & శ్రీహర్ష

## పాటలు
యువన్ శంకర్ రాజా సంగీతం అందించిన తొలి తెలుగు చిత్రం శేషు. దీనికి తమిళ మాతృక అయిన సేతు సినిమాకు ఇళయరాజా సంగీతం అందించారు. శేషు సినిమలో 8 పాటలుండగా, అందులోని 4 పాటల బాణీలను సేతు సినిమా నుండి తీసుకున్నారు. ఈ సినిమా పాటలల్లో గాయనిమణి గాత్రం కూడా లేదు. ఇందులోని పాటలను చంద్రబోస్, శ్రీహర్ష రాశారు.

## మూలాలు

## ఇతర లంకెలు
* 

వర్గం:2002 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:రాజశేఖర్ నటించిన సినిమాలు
వర్గం:ఇళయరాజా సంగీతం అందించిన సినిమాలు
వర్గం:కళ్యాణి నటించిన సినిమాలు
శభాష్ బేబి

'శభాష్ బేబీ' తెలుగు చలన చిత్రం,1972 సెప్టెంబర్,21 న విడుదల.ప్రసాద్ కంబైన్స్ పతాకంపై నిర్మాత , దర్శకుడు,నందమూరి ప్రసాద్ తెరకెక్కించిన ఈ చిత్రంలో కొంగర జగ్గయ్య, సావిత్రి, దేవిక , కృష్ణంరాజు మొదలగు వారు నటించిన ఈ చిత్రానికి సంగీతం సత్యారావు అందించారు.

## తారాగణం
కొంగర జగ్గయ్య 

సావిత్రి 

ఉప్పలపాటి కృష్ణంరాజు 

దేవిక 

దూళిపాళ 

తిక్కవరపు రమణారెడ్డి 

శ్రీదేవి  

## సాంకేతిక వర్గం
నిర్మాత, దర్శకుడు:నందమూరి ప్రసాద్ 

నిర్మాణ సంస్థ: ప్రసాద్ కంబైన్స్ 

సంగీతం: సత్యారావు 

కధ: ఎస్.సాంబశివరావు  

మాటలు: త్రిపురనేని మహారధీ 

పాటలు: త్రిపురనేని మహారథి 

నేపథ్య గానం:ఘంటసాల వెంకటేశ్వరరావు, పులపాక సుశీల,శ్రీపతి పండితారాద్యుల బాలసుబ్రహ్మణ్యం, సుమిత్ర, ప్రతివాది భయంకర శ్రీనివాస్, ఎల్ ఆర్ ఈశ్వరి, బొడ్డుపల్లి బాల వసంత 

ఛాయా గ్రహణం:సాంబశివరావు 

విడుదల:21:09:1972.

## పాటలు
# అందాల జాబిల్లి పిలిచేనమ్మా నీ తల్లి - పి.సుశీల, ఘంటసాల రచన: మహారది 
# అయ్యల్లారా కరుణవున్న తల్లుల్లారా - ఎస్.పి.బాలసుబ్రహ్మణ్యం, బి.వసంత
# అయ్యో మోసపు లోకం నమ్మక ద్రోహుల కూటం - ఘంటసాల కోరస్ , రచన: మహారది 
# ఓ నటనం చేస్తా ఓ సుఖమే ఇస్తా నవ్‌నవ్ నవ్ నవ్వుత - ఎల్.ఆర్.ఈశ్వరి
# నీలో హృదయం లేదా దయలేనీ ఈ గుడియేల -పి.బి.శ్రీనివాస్, బి.వసంత
# వెన్నదొంగ లీలలు చిన్నికృష్ణుని పాటలు ఎన్నిసార్లు పాడిన - సుమిత్ర బృందం 
# దరికి రా మాట ఆడరా ఆట రావోయి ఎంత మజా - ఎల్.ఆర్.ఈశ్వరి

## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)
*డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007.

వర్గం:రమణారెడ్డి నటించిన సినిమాలు
వర్గం:ధూళిపాళ నటించిన సినిమాలు
వర్గం:శ్రీదేవి నటించిన సినిమాలు
పరుచూరి రఘుబాబు స్మారక నాటక పరిషత్తు - 2012

**[[పరుచూరి రఘుబాబు స్మారక నాటక పరిషత్తు]]** ప్రముఖ రచయితలు, నటులైన పరుచూరి వెంకటేశ్వరరావు, పరుచూరి గోపాలకృష్ణ 1989లో ఏర్పాటు చేసిన నాటక పరిషత్తు. 2012 పరుచూరి రఘుబాబు స్మారక 22వ అఖిల భారత నాటకోత్సవాలు గుంటూరు జిల్లా, పల్లెకోనలో ఏప్రిల్ 27 నుంచి మే 1వ తేదీ వరకు 
నిర్వహించారు.

## బహుమతుల వివరాలు
### నాటకాలు
నాటకాలకు న్యాయనిర్ణేతలుగా దుగ్గిరాల సోమేశ్వరరావు, డా. కోన హేమచేంద్, చలసాని కృష్ణప్రసాద్ వ్యవహరించారు.

* ఉత్తమ ప్రదర్శన - ఆరోజుకోసం (విజయాదిత్య ఆర్ట్స్, నిజామాబాద్)
* ద్వితీయ ఉత్తమ ప్రదర్శన - శరపంజరం (ఎన్.టి.ఆర్. కల్చరల్ అసోసియేషన్ ఒంగోలు)
* ఉత్తమ రచన - ఎస్. వెంకటేశ్వర్లు (శరపంజరం)
* ఉత్తమ దర్శకత్వం - ఎస్.ఎం. బాషా (దివ్యధాత్రి)
* ఉత్తమ నటుడు - 
* ద్వితీయ ఉత్తమ నటుడు - గంగోత్రిసాయి (మీ ఇల్లెక్కడ)
* ఉత్తమ నటి - సురభి ప్రభావతి (మూడోదరి)
* ఉత్తమ క్యారెక్టర్ నటుడు - ఎం.ఎస్.కె. ప్రభు (ఆరోజు కోసం)
* ఉత్తమ క్యారెక్టర్ నటి -
* ఉత్తమ సహాయ నటుడు - వెంకట్ గోవాడ (దివ్యధాత్రి)
* ఉత్తమ సహాయ నటి - లక్ష్మీ. టి (దివ్యధాత్రి)
* ఉత్తమ ప్రతినాయకుడు - ఐ. రాజ్ కుమార్ (శరపంజరం)
* ప్రత్యేక బహుమతి - (దివ్యధాత్రి)
* ఉత్తమ హాస్యనటుడు - పి. సత్యం (శరపంజరం)
* ఉత్తమ ఆహార్యం - పి. పార్థసారథి (ఐదుగురిలో ఆరోవాడు)
* ఉత్తమ రంగాలంకరణ - విజయ్ (ఆరోజు కోసం), థామస్, జోసఫ్ 
* ఉత్తమ సంగీతం - ఎస్. సీతారామ్, ఎం.పరమేష్ (ఐదుగురిలో ఆరోవాడు)

### నాటికలు
నాటికలకు కావూరి సత్యనారాయణ, తిరుమల కామేశ్వరరావు న్యాయనిర్ణేతలుగా వ్వవహరించారు.

* ఉత్తమ ప్రదర్శన - భూమిగుండ్రంగా వుంది
* ద్వితీయ ఉత్తమ ప్రదర్శన - శ్రీకారం (శ్రీసాయి ఆర్ట్స్, కొలకలూరు)
* తృతీయ ఉత్తమ ప్రదర్శన - నక్షత్రం (అరవింద ఆర్ట్స్, తాడేపల్లి) 
* ఉత్తమ రచన - రావినూతల ప్రేమ కిషోర్ (లైఫ్ లైన్)
* ఉత్తమ దర్శకత్వం - ఎ.ఎం ఖాజావలి (మావూళ్లోగోదారుంది)
* ఉత్తమ నటుడు - మల్లాది శివనారాయణ (భూమిగుండ్రంగా వుంది)
* ద్వితీయ ఉత్తమ నటుడు - వి.ఎస్.ఎన్. మూర్తి (లైఫ్ లైన్)
* ఉత్తమ నటి - సి.ఎస్. జ్యోతి (సృజన)
* ఉత్తమ క్యారెక్టర్ నటుడు - గోపరాజు రమణ (శ్రీకారం)
* ఉత్తమ క్యారెక్టర్ నటి - సంధ్యా ప్రియదర్శిని (గమ్యం)
* ఉత్తమ సహాయ నటుడు - పుండరీక్ (ముక్క)
* ఉత్తమ సహాయ నటి - ఉషశ్రీ (నష్టసరిహారం)
* ఉత్తమ ప్రతినాయకుడు -  రజితమూర్తి. సిహెచ్ (నష్టసరిహారం)
* ప్రత్యేక బహుమతి - హాసిని (భూమిగుండ్రంగా వుంది)
* ప్రత్యేక బహుమతి - బండారి దేవరాజ్ (చెల్లని పైసలు)
* ప్రత్యేక బహుమతి - ఎం.ఎస్. చౌదరి (మీరు ఎలా అర్థం చేసుకుంటే అలా)
* ఉత్తమ హాస్యనటుడు - గంగోత్రి సాయి (నక్షత్రం)
* ఉత్తమ ఆహార్యం - పి. పార్థసారథి (మీరు ఎలా అర్థం చేసుకుంటే అలా)
* ఉత్తమ రంగాలంకరణ - షేక్ రహంతుల్లా (నక్షత్రం)
* ఉత్తమ సంగీతం - లీలామోహన్ (రాజువెడలే)  

## ఇవికూడా చూడండి
* పరుచూరి రఘుబాబు స్మారక నాటక పరిషత్తు
* పరుచూరి రఘుబాబు స్మారక నాటక పరిషత్తు - 2011
* పరుచూరి రఘుబాబు స్మారక నాటక పరిషత్తు - 2013
* పరుచూరి రఘుబాబు స్మారక నాటక పరిషత్తు - 2014
* పరుచూరి రఘుబాబు స్మారక నాటక పరిషత్తు - 2015
* పరుచూరి రఘుబాబు స్మారక నాటక పరిషత్తు - 2016
* పరుచూరి రఘుబాబు స్మారక నాటక పరిషత్తు - 2017
* పరుచూరి రఘుబాబు స్మారక నాటక పరిషత్తు - 2018
* పరుచూరి రఘుబాబు స్మారక నాటక పరిషత్తు - 2019

## మూలాలు

వర్గం:తెలుగు నాటకరంగం
వర్గం:పరుచూరి రఘుబాబు స్మారక నాటక పరిషత్తు
పరుచూరి రఘుబాబు స్మారక నాటక పరిషత్తు - 2017

**[[పరుచూరి రఘుబాబు స్మారక నాటక పరిషత్తు]]** ప్రముఖ రచయితలు, నటులైన పరుచూరి వెంకటేశ్వరరావు, పరుచూరి గోపాలకృష్ణ 1989లో ఏర్పాటు చేసిన నాటక పరిషత్తు. 2017 పరుచూరి రఘుబాబు స్మారక 27వ అఖిల భారత నాటకోత్సవాలు గుంటూరు జిల్లా, పల్లెకోనలో ఏప్రిల్ 27 నుంచి మే 1వ తేదీ వరకు నిర్వహించారు.

## పరిషత్తు వివరాలు - నాటక/నాటికలు

## బహుమతుల వివరాలు
### నాటక విభాగం

* ఉత్తమ ప్రదర్శన - సుజలాం సుఫలాం
* ద్వితీయ ఉత్తమ ప్రదర్శన - మిస్టరీ
* ఉత్తమ దర్శకత్వం - ఎం.ఎస్. చౌదరి (సుజలాం సుఫలాం)
* ఉత్తమ రచన - ఎస్. వేంకటేశ్వర్లు (మమతల కోవెల)
* ఉత్తమ నటుడు - పుండరీకశర్మ (మిస్టరీ)
* ద్వితీయ ఉత్తమ నటుడు - ఎం.ఎస్. చౌదరి (సుజలాం సుఫలాం)
* ఉత్తమ నటి - లహరి గుడివాడ (బ్రతకనివ్వండి)
* ఉత్తమ హాస్య నటుడు - ఎన్. శ్రీరామమార్తి (మిస్టరీ)
* ఉత్తమ ప్రతినాయకుడు - జె. అర్జున్ (మమతల కోవెల)
* ఉత్తమ క్యారెక్టర్ నటుడు - పి. సుబ్బారావు (మిస్టరీ)
* ఉత్తమ క్యారెక్టర్ నటి - అమృతవర్షిణి (బ్రతకనివ్వండి)
* ఉత్తమ సహాయ నటుడు - కొల్లా రాధాకృష్ణ (జారుడుమెట్లు)
* ప్రత్యేక బహుమతులు - బేబి సాయిమృధుల (మమతల కోవెల), నవీన షేక్ (జారుడుమెట్లు)
* ఉత్తమ రంగాలంకరణ - ఫణి అండ్ బాబి (సుజలాం సుఫలాం)
* ఉత్తమ సంగీతం - వెంకటరమణ (మిస్టరీ)
* ఉత్తమ ఆహార్యం - పార్ధసారథి (సుజలాం సుఫలాం)

### నాటిక విభాగం

* ఉత్తమ ప్రదర్శన - చాలు ఇకచాలు
* ద్వితీయ ఉత్తమ ప్రదర్శన - ఆగ్రహం
* ఉత్తమ దర్శకత్వం - గంగోత్రి సాయి (ఆగ్రహం)
* ఉత్తమ రచన - వల్లూరు శివప్రసాద్ (అమ్మసొత్తు)
* ద్వితీయ ఉత్తమ రచన - వడ్డి మహేష్ (దేవుడు చూస్తున్నాడు)
* ఉత్తమ నటుడు - గోపరాజు రమణ (చాలు ఇకచాలు)
* ద్వితీయ ఉత్తమ నటుడు - ఎ. విశ్వమోహన్ (అం అః కం కః)
* ఉత్తమ నటి - లక్ష్మీ. టి (కేవలం మనుష్యులం)
* ఉత్తమ హాస్య నటుడు - యు.వి. శేషయ్య (అమ్మసొత్తు)
* ఉత్తమ ప్రతినాయకుడు - మనోహర్ (గొల్ల రామవ్వ)
* ఉత్తమ క్యారెక్టర్ నటుడు - ఎస్.కె. మిశ్రో (దేవుడు చూస్తున్నాడు)
* ఉత్తమ క్యారెక్టర్ నటి - వై. భవాని (అమ్మసొత్తు)
* ఉత్తమ సహాయ నటుడు - గోపరాజు విజయ్ (చాలు ఇకచాలు)
* ప్రత్యేక బహుమతులు - అమృతవర్షిణి (సన్నజాజులు), వి.సి.హెచ్.కె. ప్రసాద్ (కేవలం మనుష్యులం), జయశ్రీ (గొల్ల రామవ్వ)

## ఇవికూడా చూడండి
* పరుచూరి రఘుబాబు స్మారక నాటక పరిషత్తు
* పరుచూరి రఘుబాబు స్మారక నాటక పరిషత్తు - 2011
* పరుచూరి రఘుబాబు స్మారక నాటక పరిషత్తు - 2012
* పరుచూరి రఘుబాబు స్మారక నాటక పరిషత్తు - 2013
* పరుచూరి రఘుబాబు స్మారక నాటక పరిషత్తు - 2014
* పరుచూరి రఘుబాబు స్మారక నాటక పరిషత్తు - 2015
* పరుచూరి రఘుబాబు స్మారక నాటక పరిషత్తు - 2016
* పరుచూరి రఘుబాబు స్మారక నాటక పరిషత్తు - 2018
* పరుచూరి రఘుబాబు స్మారక నాటక పరిషత్తు - 2019

## మూలాలు

వర్గం:తెలుగు నాటకరంగం
వర్గం:పరుచూరి రఘుబాబు స్మారక నాటక పరిషత్తు
గుమ్మనూరు రమేష్ బాబు

**గుమ్మనూరు రమేష్ బాబు** తెలుగు రచయిత. ఇతడు కథలు, కవితలు, పాపులర్ సైన్స్, ఆధ్యాత్మక విషయాలపై రచనలు చేశాడు. ప్రస్తుతం ఇతడు చౌడేపల్లె నుండి వెలువడుతున్న పాఠశాల, మాబడి పత్రికలకు ప్రధాన సంపాదకునిగా వ్యవహరిస్తున్నాడు.

## రచనలు
* నేను నేనే
* నభూతో న భవిష్యతి
* గాడిచెర్ల హరిసర్వోత్తమరావు
* ప్రఖ్యాత భారతీయ శాస్త్రవేత్తలు
* ప్రపంచ ప్రఖ్యాత శాస్త్రవేత్తలు
* ప్రపంచ ప్రఖ్యాత నోబుల్ బహుమతి గ్రహీతలు
* విజ్ఞానశాస్త్ర విచిత్రాలు
* మనిషి ఎలా పుట్టాడు?
* ప్రపంచాన్ని మార్చిన శాస్త్రీయ సంఘటనలు
* శిశు సంరక్షణ
* శ్రీ రాఘవేంద్రస్వామి దివ్యచరిత్ర

## రచనలనుండి ఉదాహరణ

ముస్లిమ్‌ అమీన్ అంటాడు
క్రిస్టియన్ ఆమెన్ అంటాడు
టిబెటిన్ హూమ్‌ అంటాడు
ఇండియన్ ఓమ్‌ అంటాడు
అన్నింటిలో మకారమే
మమకారేమే
ప్రతి మతంలోను ఒకే అభిమతమే
మానవత్వమే

(నేను నేనే కవితా సంకలనంలోని ఒక కవితలో కొంత భాగం)

## మూలాలు

## బయటిలింకులు
* కథానిలయంలో గుమ్మనూరు రమేష్ బాబు రచనలు

వర్గం:తెలుగు కథా రచయితలు
వర్గం:తెలుగు కవులు
వర్గం:జీవిస్తున్న ప్రజలు
వర్గం:సంపాదకులు
నందకరాజ్యం

**నందకరాజ్యం** తొలి తెలుగు సాంఘిక పద్యనాటకం. దీనిని వావిలాల వాసుదేవశాస్త్రి 1880లో రచించగా, అదే సంవత్సరంలో ముద్రించబడింది. తెలుగు స్వతంత్ర రూపకాలలో మంజరీ మధుకరీయము మెదటిదికాగా, నందకరాజ్యం రెండవది. అంతేకాకుండా, ముద్రించబడిన తొలి తెలుగు స్వతంత్ర నాటకం ఇది.

## కథ
ఇది కల్పిత సాంఘిక కథతో గల ఐదు అంకముల నాటకం. నందకుడు అనే జమీందారు రాజ్యానికి రాగానే బ్రహ్మణులు, ప్రజలు సుఖంగా ఉండొచ్చు అనుకుంటారు. కాని, రాజోద్యుగులు వచ్చి సంపద దోచుకొని వెళ్లి ప్రజలను బాధిస్తుంటారు.
ప్రథమాంకంలో నియోగ్యులైన ఉద్యోగులచే వైదిక బ్రహ్మణులు పడే అవస్థల గురించి చెప్పబడింది. ద్వితీయాంకంలో దివాన్ అయిన శరభోజీరావు పంతులు యొక్క దుష్టచర్యలు, రాజుగారి కొలువులో అష్టావధానం గురించి చెప్పబడింది. తృతీయాంకంలో శరభోజీ ఠాణాలను తనిఖీ చేసే విధానం, రాణీరంగయ్యమ్మ రాజుకు హితబోధ చేయడం వంటివి వివరించబడింది. చతుర్థాంకంలో రాజపురోహితుడైన శారదానందుని సహాయంతో సుబ్బారావు న్యాయకత్వంలో వైదికులు రాజుకు జరిగిన విషయాలు తెలియజేయడం, అప్పుడు రాజు మంత్రులను దేశ బహిష్కరణ చేసి సుబ్బారావును మంత్రిని చేయడం గురించి చెప్పబడింది. పంచమాంకంలో మంత్రులు దేశాన్ని విడిచి కాశికి బయలుదేరుటను వివరించబడింది. కాని, రాజు అనాలోచితంగా శారదానందుని శిక్షిస్తాడు.

## విశ్లేషణ
ఈ నాటకంలో శరభోజి పాత్ర చివరి వరకు చక్కగా పోషించబడింది. పంచమాంకంలో స్త్రీ విద్య గురించి, ప్రాచీనాంధ్ర కవుల గురించి, పాత కొత్త నాటక ప్రదర్శనల గురించి, ద్విపద-తేటగీతుల రచనాసౌలభ్యం గురించి చర్చించడం జరిగింది.

భాషా విషయంలో వావిలాలశాస్త్రి సరళంగా ఉండాలని కోరుకున్నాగానీ, గ్రామ పదాలను ఉపయోగించినాగానీ వ్యవహారిక భాషను మాత్రం ఆదరించలేదు. శాస్త్రి దీనిని నాటకం అని చెప్పినాకానీ దీనికి నాటక లక్షణాలు మాత్రం లేవు.

## మాలాలు
* **తొలి తెలుగు సాంఘిక రూపకం నందకరాజ్యం**, తెలుగు నాటక వికాసము, పి.ఎస్.ఆర్. అప్పారావు, నాట్యమాల ప్రచురణ, ప్రథమ ముద్రణ, 1967 డిసెంబరు 23, పుట. 203.

వర్గం:తెలుగు నాటకాలు
వర్గం:తెలుగు సాంఘిక నాటకాలు